Document ID: 31987R3170

Komisijos reglamentas (EEB) Nr. 3170/87
1987 m. spalio 23 d.
nustatantis išsamias specialių priemonių, skirtų iš Tuniso kilusio alyvų aliejaus importui, taikymo taisykles
EUROPOS BENDRIJŲ KOMISIJA,
atsižvelgdama į Europos ekonominės bendrijos steigimo sutartį,
atsižvelgdama į 1987 m. spalio 19 d. Tarybos reglamentą (EEB) Nr. 3159/87, nustatantį specialias priemones iš Tuniso kilusio alyvų aliejaus importui [1], ypač į jo 1 ir 4 straipsnius,
kadangi Reglamente (EEB) Nr. 3159/87 numatyta, kad tam tikram iš Tuniso kilusio alyvų aliejaus kiekiui būtų taikomas sumažintas importo mokestis; kadangi, remiantis to reglamento 1 straipsniu, tam kiekiui taikytiną importo mokestį reikėtų nustatyti atsižvelgiant į vyraujančią rinkos padėtį; kadangi importo mokestis turi būti toks, koks nurodytas toliau;
kadangi, remiantis Tarybos reglamento Nr. 136/66/EEB [2] 4 straipsniu su paskutiniais pakeitimais, padarytais Reglamentu (EEB) Nr. 1915/87 [3], nuo lapkričio 1 d. būtina nustatyti slenkstinę kainą 1987-1988 prekybos metams; kadangi dėl to reikėtų patvirtinti nuostatą, pagal kurią specialus mokestis būtų derinamas atsižvelgiant į galimus būsimus slenkstinės kainos pokyčius; kadangi, remiantis minėto reglamento 4 straipsniu, turi būti priimtos priemonės, skirtos išvengti prekybos nukrypimų, ypač užtikrinti, kad, išleidžiant vartoti skirtus aliejus į apyvartą Ispanijoje arba Portugalijoje, būtų skaičiuojamas trečiosioms šalims taikomas mokestis;
kadangi aliejaus iš Tuniso neturi būti eksportuojama daugiau nei nurodyta Reglamento (EEB) Nr. 3159/87 1 straipsnyje; kadangi dėl to neturi būti leidžiama taikyti 1980 m. gruodžio 3 d. Komisijos reglamento (EEB) Nr. 3183/80, nustatančio bendrąsias išsamias žemės ūkio produktų importo bei eksporto licencijų ir sertifikatų su iš anksto nustatyta grąžinamąja išmoka sistemos taikymo taisykles [4], su paskutiniais pakeitimais, padarytais Reglamentu (EEB) Nr. 2082/87 [5], 8 straipsnyje numatyto leistino nuokrypio;
kadangi šiame reglamente numatytos priemonės atitinka Aliejaus ir riebalų vadybos komiteto nuomonę,
PRIĖMĖ ŠĮ REGLAMENTĄ:
1 straipsnis
Reglamento (EEB) Nr. 3159/87 1 straipsnyje nurodytas importo mokestis yra 16 ekiu už 100 kilogramų.
Tačiau mokestis už aliejų, išleistą į laisvą apyvartą nuo 1987 m. lapkričio 1 d., derinamas atsižvelgiant į slenkstinės kainos pokyčius, jei tokių yra.
2 straipsnis
1. 1985 m. gruodžio 31 d. į Bendrijos sudėtį įėjusios valstybės narės, kuriose iš Tuniso kilęs alyvų aliejus į laisvą apyvartą išleidžiamas remiantis Reglamentu (EEB) Nr. 3159/87, įveda kontrolės sistemą, pagal kurią tuo atveju, kai bendrojo muitų tarifo 15.07 A I a ir b subpozicijose klasifikuojamas į daugiau kaip 5 litrų talpas supiltas arba palaidas alyvų aliejus į Ispaniją ar Portugaliją yra eksportuojamas per tų valstybių narių teritorijas, veiklos vykdytojas šioms valstybėms narėms prieinamu būdu įrodo, kad minimas aliejus nėra kilęs iš Tuniso. Šis reikalavimas taikomas iki 1988 m. rugpjūčio 31 d., nepažeidžiant 2 dalies taikymo.
2. Jei pagal 1 dalies nuostatas į laisvą apyvartą išleistas aliejus yra siunčiamas į kitą valstybę narę, dokumente, Bendrijai patvirtinančiame prekių statusą, pateikiama ši formuluotė:
- Aceite de oliva importado de Tuñez - Reglamento (CEE) no 3159/87;
- Olivenolie indført fra Tunesien - Forordning (EØF) nr. 3159/87;
- Olivenöl, eingeführt aus Tunesien - Verordnung (EWG) Nr. 3159/87;
- Ελαιόλαδο εισαχέν από την Tυνησία - Kανονισμός (EOK) αρι. 3159/87;
- Olive oil imported from Tunisia - Regulation (EEC) No 3159/87;
- Huile ďolive importée de Tunisie - Règlement (CEE) no 3159/87;
- Olio ďoliva importato dalla Tunisia - Regolamento (CEE) n. 3159/87;
- Olijfolie ingevoerd uit Tunesië - Verordening (EEG) nr. 3159/87;
- Azeite importado da Tunísia - Regulamento (CEE) no. 3159/87.
3. Nepaisant Reglamento (EEB) Nr. 3183/80 8 straipsnio 4 dalies, į laisvą apyvartą turi būti išleidžiamas ne didesnis kaip importo licencijos 10 ir 11 langeliuose nurodytas kiekis. Minėtos licencijos 22 langelyje atitinkamai įrašoma "O".
4. Jei alyvų aliejus, kurio atžvilgiu pateiktas 2 dalyje minimas dokumentas, Bendrijai patvirtinantis prekių statusą, išleidžiamas vartoti Ispanijoje arba Portugalijoje, priskaičiuojama suma, kurią sudaro minimalaus mokesčio, taikytino deklaracijos apie išleidimą vartoti priėmimo dieną, ir dydžio, taikytino remiantis šio reglamento 1 straipsniu, skirtumas.
3 straipsnis
Šis reglamentas įsigalioja jo paskelbimo Europos Bendrijų oficialiajame leidinyje dieną.
Šis reglamentas yra privalomas visas ir tiesiogiai taikomas visose valstybėse narėse.
Priimta Briuselyje, 1987 m. spalio 23 d.

Labels: 3
17
18